Senpunkta akrigostrigo

La Senpunkta akrigostrigo aŭ Senmakula segilstrigo, Aegolius ridgwayi, estas malgranda strigo, tio estas birdospecio, fakte nokta rabobirdo, kiu apartenas al genro Aegolius kun aliaj tri specioj, parto de pli granda grupo de noktaj rabobirdoj konataj kiel Strigedoj, kiuj enhavas plejparton de la specioj nomataj strigoj. La alia grupo estas la turstrigoj, nome Titonedoj. Ĝi troviĝas en Kostariko, Salvadoro, Gvatemalo, Meksiko, kaj Panamo.HBW kaj BirdLife International (2020) Handbook of the Birds of the World and BirdLife International digital checklist of the birds of the world Version 5. Disponebla ĉe:  [.xls zipped 1 MB] Alirita la 27an de Majo 2021Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto 2021

Taksonomio kaj sistematiko
La taksonomio de la Senpunkta akrigostrigo estas nedefinitiva. La Internacia Ornitologia Komitato (IOC) traktas ĝin kiel monotipa. La Taksonomio Clements kaj la verko de BirdLife International nome Handbook of the Birds of the World (HBW) atribuas al ĝi tri subspeciojn, nome la nomiga A. r. ridgwayi, A. r. tacanensis, kaj A. r. rostratus. La atribuo de HBW estas provizora. A. r. tacanensis kaj A. r. rostratus estis ĉiuj priskribitaj nur el po unusola specimeno. La Senpunkta akrigostrigo kaj la Norda akrigostrigo (A. acadicus) formas superspecion kaj kelkaj fakuloj proponis, ke ili estas unusola specio.Enríquez, P. L., M. d. C. Arizmendi, C. I. Rodríguez-Flores, kaj C. A. Soberanes-González (2020). Unspotted Saw-whet Owl (Aegolius ridgwayi), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 7an de Marto 2022

Aspekto
La senmakula segilstrigo estas 18 ĝis 21,5 cm longa kaj pezas ĉirkaŭ 80 ĝis 90 g. Ĝiaj supraj partoj, gorĝo kaj supra brusto estas senmarkaj sepi-brunaj kaj la malsupra brusto kaj ventro senmarkaj cinamoflavaj. La vosto estas pli malhelbruna kaj la flugiloj ĝenerale pli grizbrunaj. Ĝia vizaĝa disko estas bruna kun mallarĝa blanka rando; la bridoj, mentono kaj "brovoj" estas blankecaj. Ĝi havas flavajn okulojn. La du supozeblaj subspecioj krom la nomiga diferencas nur iomete de tiu.

Distribuado kaj habitato
La nomiga subspecio de la Senmakula segilstrigo troviĝas de centra Kostariko ĝis okcidenta Panamo. A. r. tacanensis troviĝas en la subŝtato Chiapas de Meksiko. A. r. rostratus troviĝas en Gvatemalo kaj nordokcidenta Salvadoro. La specio loĝas en humidaj moderklimataj montaraj arbaroj. Vegetaĵaraj komunumoj inkluzivas humidajn kverkarbarojn, nebularbarojn kaj pinkverkajn arbarojn. Ĝi ĝenerale restas en la arbara kanopeo, sed troveblas en pli malfermaj areoj kun disaj arboj, sed proksime al arbaraj randoj. Laŭ alteco, ĝi varias inter 1 700 kaj 3 000 m en la norda parto de sia teritorio, inter 2 200 kaj 2 900 m en Kostariko, kaj inter 2 100 kaj 3 500 m en Panamo.

Kutimaro
La Senpunkta akrigostrigo estas noktema. Ĝi estas kutime solema, krom dum la reprodukta sezono, kaj oni supozas, ke ĝi estas ankaŭ teritoriema. Ĝia flugo estas priskribita kiel "flugetanta, lerta, kun rapidaj flugilbatoj."

Movoj
La Senpunkta akrigostrigo estas loĝanta (nemigranta) tra sia tuta teritorio.

Manĝado
La dieto de la Senmakula segilstrigo ne estas detalita. Malgrandaj mamuloj kiel sorikoj kaj ronĝuloj supozeble estas ĝia ĉefa predo. Oni supozas ankaŭ, ke ĝi manĝas birdojn kaj vespertojn.

Reproduktado
La reprodukta fenologio de la Senmakula segilstrigo ne estas bone konata. Ĝia reprodukta sezono ŝajne daŭras almenaŭ inter marto kaj julio. Ĝi nestas en kavaĵoj, ĉu naturaj aŭ faritaj de pegoj, kaj oni supozas, ke ĝi demetas kvin aŭ ses ovojn.

Voĉo
La teritoria krio de la maskla senmakula segilstrigo estas "fajfa hu hu hu..." elsendita ĉirkaŭ 10 fojojn dum tri ĝis kvin sekundoj. Inoj elsendas "altan, iomete siblan sir". Ambaŭ seksoj elsendas "surprize laŭtan kriegon kaj stridan mallongan ĉirpadon". La krio de arboranoj de la genro Anotheca estas tre simila al la kanto de la strigo kaj facile konfuzebla kun ĝi.

Statuso
La IUCN origine taksis la senmakulan segilstrigon kiel Preskaŭ Minacata, sed ekde 2004 ĝi klasifikis ĝin kiel Malplej Zorgigan. Ĝia populacigrando ne estas konata, sed oni kredas, ke ĝi estas stabila. Nur en la plej altaj altitudoj de ĝia teritorio ĝia arbara vivejo estas relative neĝenata; ĉe pli malaltaj altitudoj senarbarigo por ligno, agrikulturo kaj paŝtado estas vaste disvastiĝinta. Meksikaj konservadaj aŭtoritatoj listigas ĝin kiel en danĝero de formorto en tiu lando.

Referencoj

 Eksteraj ligiloj 

Kategorio:Strigedoj
Kategorio:Nearktisa faŭno
Kategorio:Birdoj de Ameriko